ddrg/super_eurlex huggingface dataset:
C 318/13

Iris Oifigiúil an Aontais Eorpaigh

Breithiúnas na Cúirte (an Seachtú Dlísheomra) an 30 Meitheamh 2022 (iarraidh ar réamhrialú ón Tribunal Superior de Justicia de Castilla y León – an Spáinn) – Clemente v Comunidad de Castilla y León (Dirección General de la Función Pública)

(Cás C-192/21) (1)

(Tarchur chun réamhrialú - Beartas sóisialta - Treoir 1999/70/CE - Comhaontú Réime maidir le hobair ar théarma socraithe arna thabhairt i gcrích ag ETUC, UNICE agus CEEP - Clásal 4(1) - Prionsabal an neamh-idirdhealaithe - Mainneachtain na seirbhísí arna soláthar ag gníomhaire sealadach, atá anois ina bhuan-státseirbhíseach, a chur san áireamh chun críche a ghrád pearsanta a chomhdhlúthú - Comhshamhlú na seirbhísí sin leo siúd a sholáthraíonn státseirbhíseach gairme - Coincheap “forais oibiachtúla” - An tréimhse seirbhíse á cur san áireamh chun stádas státseirbhíseach gairmea fháil - Struchtúr dul chun cinn ingearach na státseirbhísigh gairme faoin reachtaíocht náisiúnta)

(2022/C 318/17)

Teanga an cháis: an Spáinnis

An chúirt a rinne an tarchur

Tribunal Superior de Justicia de Castilla y León

Páirtithe sna príomhimeachtaí

Iarratasóir: Clemente

Cosantóir: Comunidad de Castilla y León (Dirección General de la Función Pública)

An chuid oibríochtúil

Le clásal 4(1) den Chomhaontú Réime maidir le hobair ar théarma socraithe, arna thabhairt i gcrích an 18 Márta 1999, atá i gceangal le Treoir 1999/70/CE ón gComhairle an 28 Meitheamh 1999 maidir leis an gComhaontú Réime maidir le hobair ar théarma socraithe arna thabhairt i gcrích ag ETUC, UNICE agus CEEP, cuirtear bac ar reachtaíocht náisiúnta lena bhforáiltear, chun críocha grád pearsanta a chomhdhlúthú, nach gcuirtear seirbhísí a sholáthar buan-státseirbhíseach mar ghníomhaire sealadach san áireamh sular bhain sé nó sí stádas mar státseirbhíseach gairme amach.

(1) IO C 263, 05.07.2021
Breithiúnas na Cúirte (an Seachtú Dlísheomra) an 30 Meitheamh 2022 (iarraidh ar réamhrialú ón Curtea de Apel Bucureşti – an Rómáin) – Direcţia Generală Regională a Finanţelor Publice Bucureşti – Administraţia Sector 1 a Finanţelor Publice v VB, Direcţia Generalā Regionalā a Finanţelor Publice Bucureşti – Serviciul Soluţionare Contestaţii 1

(Cás C-146/21) (1)

(Tarchur chun réamhrialú - Comhchóras cánach breisluacha (CBL) - Treoir 2006/112/CE - Cinntí Cur Chun Feidhme 2010/583/AE agus 2013/676/AE lena n-údaraítear don Rómáin maolú ar Airteagal 193 den Treoir sin - An sásra um muirear freaschurtha - Soláthairtí táirgí adhmaid - Reachtaíocht náisiúnta lena bhforchuirtear coinníoll clárúcháin chun críocha CBL maidir le cur i bhfeidhm an tsásra sin - Prionsabal na neodrachta cánach)

(2022/C 318/14)

Teanga an cháis: an Rómáinis

An chúirt a rinne an tarchur

Curtea de Apel Bucureşti

Páirtithe sna príomhimeachtaí

Iarratasóir: Direcţia generală Regională a Finanţelor Publice Bucureşti – Administraţia Sector 1 a Finanţelor Publice

Cosantóirí: VB, Direcţia Generalā Regionalā a Finanţelor Publice Bucureşti – Serviciul Soluţionare Contestaţii 1

An chuid oibríochtúil

Le Treoir 2006/112/CE ón gComhairle an 28 Samhain 2006 maidir leis an gcomhchóras cánach breisluacha agus prionsabal na neodrachta cánach, ní chuirtear bac ar reachtaíocht náisiúnta ar dá réir nach bhfuil feidhm ag an sásra um muirear freaschurtha maidir le duine inchánach nach raibh iarratas déanta aige nó aici ar chlárú chun críocha CBL, nó nach raibh sé sin faighte aige nó aici, as a stuama féin, sular thug sé nó sí faoi na hidirbhearta inchánacha.

(1) IO C 228, 14.06.2021
Breithiúnas na Cúirte (an Naoú Dlísheomra) an 7 Iúil 2022 (iarraidh ar réamhrialú ón Consiglio di Stato – an Iodáil) – F. Hoffmann-La Roche Ltd, Novartis AG, Novartis Farma SpA, Roche SpA v Autorità Garante della Concorrenza e del Mercato

(Cás C-261/21) (1)

(Tarchur chun réamhrialú - An dara fomhír d’Airteagal 19(1) CAE - Oibleagáid ar na Ballstáit leigheasanna a chur ar fáil atá leordhóthanach chun cosaint bhreithiúnach éifeachtach a áirithiú sna réimsí a chumhdaítear le dlí an Aontais - Airteagal 267 CFAE - Oibleagáid ar an gcúirt a rinne an tarchur lánéifeacht a thabhairt don léirmhíniú ar dhlí an Aontais a tháinig ón gCúirt Bhreithiúnais - Chairt um Chearta Bunúsacha an Aontais Eorpaigh - Airteagal 47 - Rochtain ar bhinse neamhspleách neamhchlaonta arna bhunú roimhe sin le dlí - Breithiúnas ó chúirt náisiúnta deiridh i ndiaidh réamhrialú ón gCúirt Bhreithiúnais - Neamhchomhréireacht a líomhnaítear idir an breithiúnas sin agus léirmhíniú na Cúirte Breithiúnais ar dhlí an Aontais - Reachtaíocht náisiúnta lena gcuirtear cosc ar caingean le haghaidh athbhreithnithe a thionscnamh i leith an bhreithiúnais sin)

(2022/C 318/21)

Teanga an cháis: an Iodáilis

An chúirt a rinne an tarchur

Consiglio di Stato

Páirtithe sna príomhimeachtaí

Iarratasóirí: F. Hoffmann-La Roche Ltd, Novartis AG, Novartis Farma SpA, Roche SpA

Cosantóir: Autorità Garante della Concorrenza e del Mercato

Idiragraí: Società Oftalmologica Italiana (SOI) – Associazione Medici Oculisti Italiani (AMOI), Regione Emilia-Romagna, Regione Lombardia, Altroconsumo, Novartis Farma SpA, Roche SpA, Novartis AG, F. Hoffmann-La Roche Ltd, Associazione Italiana delle Unità Dedicate Autonome Private di Day Surgery e dei Centri di Chirurgia Ambulatoriale (Aiudapds), Coordinamento delle associazioni per la tutela dell’ambiente e dei diritti degli utenti e consumatori (Codacons), Ministero della Salute – Agenzia Italiana del Farmaco

An chuid oibríochtúil

Ní mór Airteagal 4(3) agus Airteagal 19(1) CAE, chomh maith le hAirteagal 267 CFAE, arna léamh i bhfianaise Airteagal 47 den Chairt um Chearta Bunúsacha an Aontais Eorpaigh, a léirmhíniú ar chaoi a chiallaíonn nach gcuirtear bac ar fhorálacha dhlí nós imeachta de chuid Ballstáit a bhfuil sé de fheidhm acu, agus meas á léiriú leo ar phrionsabal na coibhéise, sa chás ina ndéanann Cúirt Uachtarach de chuid chóras riaracháin an Bhallstáit sin cinneadh lena réitítear díospóid ina ndearna an Chúirt sin iarraidh ar réamhrialú a tharchur chuig an gCúirt Bhreithiúnais faoi Airteagal 267 CFAE, nach féidir leis na páirtithe sa díospóid sin iarraidh ar athbhreithniú ar an gcinneadh sin ón gcúirt náisiúnta ar an bhforas gur thug an chúirt náisiúnta neamhaird ar léirmhíniú na Cúirte Breithiúnais ar dhlí an Aontais, a tugadh mar fhreagra ar an iarraidh ón gCúirt Náisiúnta.

(1) IO C 263, 05.07.2021.
Breithiúnas na Cúirte (an Seachtú Dlísheomra) an 7 Iúil 2022 (iarraidh ar réamhrialú ón Cour du travail de Mons – an Bheilg) – Ville de Mons, Zone de secours Hainaut – Centre v RM

(Cás C-377/21) (1)

(Tarchur chun réamhrialú - Beartas sóisialta - Treoir 97/81/CE - an comhaontú réime maidir le hobair pháirtaimseartha - Clásal 4 - Prionsabal an neamh-idirdhealaithe - Prionsabal an prorata temporis - Agus aird á tabhairt, chun críocha luach saothair comhraiceora dóiteáin ghairmiúil lánaimseartha a ríomh, fad na seirbhíse a fuair an comhraiceoir dóiteáin sin mar chomhraiceoir dóiteáin deonach, i gcomhréir le prionsabal pro rata temporis)

(2022/C 318/24)

Teanga an cháis: an Fhraincis

An chúirt a rinne an tarchur

Cour du travail de Mons

Páirtithe sna príomhimeachtaí

Iarratasóirí: Ville de Mons, Zone de secours Hainaut – Centre

Cosantóir: RM

An chuid oibríochtúil:

Ní mór Clásal 4 den chomhaontú réime maidir le hobair pháirtaimseartha, a tugadh i gcrích an 6 Meitheamh 1997, atá san Iarscríbhinn a ghabhann le Treoir 97/81/CE ón gComhairle an 15 Nollaig 1997 maidir leis an gcomhaontú réime maidir le hobair pháirtaimseartha arna tabhairt i gcrích ag Cónaidhm na nGnóthas Eorpach, CEEP agus CEC, a léirmhíniú mar ní a chuireann bac ar reachtaíocht náisiúnta, chun luach saothair comhraiceoirí dóiteáin gairmiúla lánaimseartha a ríomh, luachanna, mar shinsearacht airgid, seirbhísí a soláthraíodh roimhe sin ar bhonn páirtaimseartha, mar chomhraiceoir dóiteáin deonach, ar bhonn pro rata temporis, is e sin le rá de réir na seirbhísí a rinneadh iarbhír.

(1) IO C 391, 27.09.2021.
Breithiúnas na Cúirte (an Ceathrú Dlísheomra) an 7 Iúil 2022 (iarraidh ar réamhrialú ó Bezirksgericht Bleiburg – an Ostair) – LKW WALTER Internationale Transportorganisation AG v CB, DF, GH

(Cás C-7/21) (1)

(Tarchur chun réamhrialú - Comhar breithiúnach in ábhair shibhialta - Doiciméid a sheirbheáil - Rialachán (CE) Uimh. 1393/2007 - Airteagal 8(1) - Tréimhse seachtaien chun ceart diúltaithe a fheidhmiú i leith an doiciméid a ghlacadh - Ordú ar fhorghníomhú a rinneadh i mBallstát agus a seirbheáladh i mBallstát eile i dteanga an chéad Ballstáit amháin - Reachtaíocht ón gcéad Bhallstát lena bhforáiltear do thréimhse ocht lá chun agóid a chur isteach in aghaidh an ordaithe sin - Tréimhse ama ar féidir agóid a dhéanamh a arna tosú ón bpointe céanna leis an tréimhse ama dá bhforáiltear chun ceart diúltaithe a fheidhmiú i leith an doiciméid a ghlacadh - Airteagal 47 den Chairt um Chearta Bunúsacha an Aontais Eorpaigh - An ceart chun leighis éifeachtach)

(2022/C 318/06)

Teanga an cháis: an Ghearmáinis

An chúirt a rinne an tarchur

Bezirksgericht Bleiburg

Páirtithe sna príomhimeachtaí

Iarratasóir: LKW WALTER Internationale Transportorganisation AG

Cosantóirí: CB, DF, GH

An chuid oibríochtúil

Ní mór Airteagal 8(1) de Rialachán (CE) Uimh. 1393/2007 ó Pharlaimint na hEorpa agus ón gComhairle an 13 Nollaig 2007 maidir le doiciméid bhreithiúnacha agus doiciméid sheachbhreithiúnacha in ábhair shibhialta nó in ábhair tráchtála a sheirbheáil sna Ballstáit (“doiciméid a sheirbheáil”), agus lena n-aisghairtear Rialachán (CE) Uimh. 1348/2000 ón gComhairle, arna léamh i bhfianaise Airteagal 47 den Chairt um Chearta Bunúsacha an Aontais Eorpaigh,

a léirmhíniú ar chaoi a chiallaíonn:

go cuirtear bac leis ar reachtaíocht an Bhallstáit ina bhfuil an údarás a d’eisigh doiciméid le seirbheáil, lena leagtar síos pointe tosaigh na tréimhse seachtaine, dá dtagraítear in Airteagal 8(1), ar féidir le seolaí doiciméid den sórt sin diúltú dó a ghlacadh ar cheann de na forais a luaitear san fhoráil sin, arna tosú ón bpointe céanna leis an tréimhse ama chun leigheas a lorg i gcoinne an doiciméid sin sa Bhallstát sin.

(1) IO C 88, 15.3.2021.
Breithiúnas na Cúirte (an tOchtú Dlísheomra) an 7 Iúil 2022 (iarraidh ar réamhrialú ó Tribunal Judicial da Comarca dos Açores – an Phortaingéil) – KU, OP, GC v SATA International – Azores Airlines SA

(Cás C-308/21) (1)

(Tarchur chun réamhrialú - Aeriompar - Rialachán (CE) Uimh. 261/2004 - Cúiteamh agus cúnamh do phaisinéirí - Eitiltí a chur ar ceal nó moill fhada a chur orthu - Airteagal 5(3) - Díolúine ón oibleagáid chun cúiteamh a íoc - Imthosca eisceachtúla - Easnamh ginearálaithe maidir leis an gchóras lena soláthraítear breosla d’eitleáin ag an aerfort)

(2022/C 318/23)

Teanga an cháis: an Phortaingéilis

An chúirt a rinne an tarchur

Tribunal Judicial da Comarca dos Açores

Páirtithe eile sna príomhimeachtaí

Iarratasóirí: KU, OP, GC

Cosantóir: SATA International – Azores Airlines SA

An chuid oibríochtúil

Ní mór Airteagal 5(3) de Rialachán (CE) Uimh. 261/2004 ó Pharlaimint na hEorpa agus ón gComhairle an 11 Feabhra 2004, lena mbunaítear comhrialacha maidir le cúiteamh agus cúnamh do phaisinéirí i gcás nach gceadófar dóibh bordáil agus i gcás ina gcuirfear eiltiltí ar ceal nó i gcás ina gcuirfear moill fhada orthu, agus lena n–aisghairtear Rialachán (CEE) Uimh. 295/91, a léirmhíniú ar chaoi a chiallaíonn go bhféadfaí, ós rud é go bhfuil aerfort tionscnamh na n-eitiltí nó na n-eitleán atá i gceist freagrach as bainistiú an chórais lena soláthraítear breosla do na heitleáin, easnamh ginearálaithe i soláthair breosla a mheas mar “imthosca eisceachtúil”, de réir bhrí na forála sin.

(1) IO C 329, 16.08.2021.
1)

Ní mór Airteagail 6 agus 47 den Chairt um Chearta Bunúsacha an Aontais Eorpaigh, an ceart chun saorghluaiseachta agus cónaithe agus prionsabail na coibhéise agus na muiníne frithpháirtí a léirmhíniú mar ní a chiallaíonn nach bhfuil aon oibleagáid ar an údarás breithiúnach a eisíonn barántas gabhála Eorpach, arna ghlacadh faoi Chinneadh Réime 2002/584/CGB ón gComhairle an 13 Meitheamh 2002 maidir leis an mBarántas Gabhála Eorpach agus na nósanna imeachta um thabhairt suas idir na Ballstáit, arna leasú le Cinneadh Réime 2009/299/CGB ón gComhairle an 26 Feabhra 2009, an cinneadh náisiúnta maidir le gabháil duine agus faisnéis maidir leis na féidearthachtaí atá ann chun agóid a dhéanamh in aghaidh an chinnidh sin a chur ar aghaidh chuig an duine faoi réir an bharántais gabhála sin fad is a bhfuil an duine sin sa Bhallstát ina bhfuil an barántas gabhála Eorpach á fhorghníomhú agus nár tugadh suas é do na húdaráis inniúla i mBallstát eisiúna an bharántais gabhála sin.
C 318/15

Iris Oifigiúil an Aontais Eorpaigh

Breithiúnas na Cúirte (an Seachtú Dlísheomra) an 7 Iúil 2022(iarrtaí ar réamhrialú ón Bundesarbeitsgericht – an Ghearmáin) – Coca-Cola European Partners Deutschland GmbH v L.B. (C-257/21), R.G. (C-258/21)

(Cásanna uamtha C-257/21 agus C-258/21) (1)

(Tarchur chun réamhrialú - Beartas sóisialta - Airteagal 153 CFAE - Oibrithe a chosaint - Treoir 2003/88/CE - Eagrú ama oibre - Obair oíche - Comhaontú comhchoiteann lena bhforáiltear do liúntas forlíontach níos ísle i leith obair oíche rialta ná obair oíche neamhrialta - Cóir chomhionann - Airteagal 20 de Chairt um Chearta Bunúsacha an Aontais Eorpaigh - Cur chun feidhme dhlí an Aontais de réir bhrí Airteagal 51(1) den Chairt um Chearta Bunúsacha)

(2022/C 318/20)

Teanga an cháis: an Ghearmáinis

An chúirt a rinne an tarchur

Bundesarbeitsgericht

Páirtithe sna príomhimeachtaí

Iarratasóir: Coca-Cola European Partners Deutschland GmbH

Cosantóirí: L.B. (C-257/21), R.G. (C-258/21)

An chuid oibríochtúil

Ní chuirtear chun feidhme Treoir 2003/88/CE ó Pharlaimint na hEorpa agus ón gComhairle an 4 Samhain 2003 maidir le gnéithe áirithe d’eagrú ama oibre de réir bhrí Airteagal 51(1) den Chairt um Chearta Bunúsacha an Aontais Eorpaigh le comhaontú comhchoiteann a chur ar fáil lena bhforáiltear do liúntas forlíontach níos airde i leith obair oíche rialta.

(1) IO C 297, 26.07.2021.
1)

Ní mór Airteagal 26a de Threoir 2001/18/CE ó Pharlaimint na hEorpa agus ón gComhairle an 12 Márta 2001 maidir le horgánaigh ghéinmhodhnaithe a scaoileadh d'aon ghnó sa chomhshaol agus lena n-aisghairtear Treoir 90/220/CEE ón gComhairle, arna leasú le Rialachán (CE) Uimh. 1829/2003 ó Pharlaimint na hEorpa agus ón gComhairle an 22 Meán Fómhair 2003, arna léamh i bhfianaise an Rialacháin sin agus an mholta ón gCoimisiún an 13 Iúil 2010, lena leagtar síos treoirlínte chun bearta náisiúnta comhaireachtála a fhorbairt chun nach mbeidh orgánaigh ghéinmhodhnaithe nach rabhthar ag súil leo i ngnáthbharraí agus i mbarraí orgánacha, a léirmhíniú ar chaoi a chiallaíonn nach gcuirtear bac ar bheart náisiúnta lena cuirtear cosc, chun nach mbeidh orgánaigh ghéinmhodhnaithe nach rabhthar ag súil leo i dtáirgí eile, ar shaothrú orgánaigh ghéinmhodhnaithe i gcríoch réigiúin de chuid an Bhallstáit lena mbaineann a údaraítear faoi Rialachán Uimh. 1829/2003, ar choinníoll go n- áirithítear, leis an mbeart sin, an cuspóir a bhaint amach lena ráthaítear an rogha do thairgeoirí agus do thomhaltóirí idir tairgí a dhíorthaítear ó bharra géinmhodhnaithe agus táirgaí a dhíorthaítear ó bharraí orgánacha nó ó ghnáthbharraí agus, i bhfianaise saintréithe na mbarraí sin ar an gcríoch sin, go bhfuil an beart sin riachtanach chun an cuspóir sin a bhaint amach agus na cuspóirí atá comhréireach ina leith.
Breithiúnas na Cúirte (an Deichiú Dlísheomra) an 7 Iúil 2022 (iarraidh ar réamhrialú ón Korkein oikeus – an Fhionlainn) – Keskinäinen Vakuutusyhtiö Fennia v Koninklijke Philips N.V.

(Cás C-264/21) (1)

(Tarchur chun réamhrialú - Treoir 85/374/CEE - Dliteanas i leith táirgí lochtacha - Airteagal 3(1) - An coincheap “táirgeoir” - Aon duine a airbheartaíonn gur táirgeoir é nó í trí a ainm nó a hainm, trádmharc, nó aon sainchomhartha eile a chur ar na hearraí, nó a d’údaraigh iad a chur ar na hearraí)

(2022/C 318/22)

Teanga an cháis: an Fhionlainnis

An chúirt a rinne an tarchur

Korkein oikeus

Páirtithe sna príomhimeachtaí

Iarratasóir: Keskinäinen Vakuutusyhtiö Fennia

Cosantóir: Koninklijke Philips N.V.

An chuid oibríochtúil

Ní mór Airteagal 3(1) de Threoir 85/374/CEE ón gComhairle an 25 Iúil 1985 maidir le comhfhogasú dhlíthe, rialacháin agus fhorálacha riaracháin na mBallstát a bhaineann le dliteanas i leith táirgí lochtacha, arna leasú le Treoir 1999/34/CE ó Pharlaimint na hEorpa agus ón gComhairle an 10 Bealtaine 1999, a léirmhíniú ar chaoi a chiallaíonn nach gceanglaítear leis an gcoincheap “tairgeoir”, dá dtagraítear san fhoráil sin, go n-airbheartaíonn an duine a chuir a ainm nó a hainm, trádmharc, nó aon sainchomhartha eile ar an earra, nó a d’údaraigh iad a chur ar na hearraí,, freisin gur táirgeoir an earra é nó í, ar bhealach éigin eile.

(1) IO C 278, 12.07.2021.
Breithiúnas na Cúirte (an Dara Dlísheomra) an 14 Iúil 2022 – Universität Bremen v an Ghníomhaireacht Feidhmiúcháin Eorpach um Thaighde (REA)

(Cás C-110/21 P) (1)

(Achomharc - Caingean le haghaidh neamhniú - Airteagal 19 de Reacht Chúirt Bhreithiúnais an Aontais Eorpaigh - Ionadaíocht na bpáirtithe neamhthosaíochta i gcomhthéacs caingne a thionscnamh go díreach os comhair chúirteanna an Aontais Eorpaigh - Ollamh ollscoile - Ionadaíocht Ollaimh ag teagasc san ollscoil i gcomhthéacs na caingne seo agus ag comhlíonadh dualgas mar chomhordaitheoir agus ceannaire an tionscadail is ábhar don díospóid - Coinníoll neamhspleáchais - Leas díreach agus pearsanta a bheith ann i réiteach na díospóide)

(2022/C 340/13)

Teanga an cháis: an Ghearmáinis

Páirtithe

Achomharcóir: Universität Bremen (ionadaí: C. Schmid)

Páirtí eile sna himeachtaí: An Ghníomhaireacht Feidhmiúcháin Eorpach um Thaighde (REA) (ionadaithe: V. Canetti agus S. Payan-Lagrou, i gcáil Gníomhairí, le cúnamh ó R. van der Hout, advocaat, et C. Wagner, Rechtsanwalt)

An chuid oibríochtúil

1) Cuirtear an tOrdú ó Chúirt Ghinearálta an Aontais Eorpaigh an 16 Nollaig 2020, Universität Bremen v REA (T-660/19, nár foilsíodh, EU:T:2020:633), ar neamhní;

2) Tarchuirtear an Cás T-660/19 ar ais chuig Cúirt Ghinearálta an Aontais Eorpaigh;

3) Forchoimeádtar na costais.

(1) IO C 182, 10.05.2021
Breithiúnas na Cúirte (an Tríú Dlísheomra) an 14 Iúil 2022 (iarraidh ar réamhrialú ón College van Beroep voor het bedrijfsleven – an Ísiltír) – Sense Visuele Communicatie en Handel vof (ag gníomhú chomh maith faoin ainm De Scharrelderij) v Minister van Landbouw, Natuur en Voedselkwaliteit

(Cás C-36/21) (1)

(Tarchur chun réamhrialú - Comhbheartas talmhaíochta - Rialachán (AE) Uimh. 1307/2013 - Scéimeanna um thacaíocht dhíreach - Rialacha comhchoiteanna - Airteagal 30(6) agus Airteagal 50(2)) - Iarratas ar leithdháileadh teidlíochtaí íocaíochta ón gcúlchiste náisiúnta d'fheirmeoirí óga - An t-údarás riaracháin náisiúnta a thug faisnéis mhícheart maidir le haicmiú duine mar “fheirmeoir óg” - Prionsabal i dtaobh ionchais dhlisteanacha a chosaint - Caingean chun cúiteamh a ghnóthú le haghaidh damáistí atá bunaithe ar neamhchomhlíonadh prionsabal an dlí náisiúnta i dtaobh ionchais dhlisteanacha a chosaint)

(2022/C 340/12)

Teanga an cháis: an Ollainnis

An chúirt a rinne an tarchur

College van Beroep voor het bedrijfsleven

Páirtithe sna príomhimeachtaí

Iarratasóir: Sense Visuele Communicatie en Handel vof (ag gníomhú chomh maith faoin ainm De Scharrelderij)

Cosantóir: Minister van Landbouw, Natuur en Voedselkwaliteit

An chuid oibríochtúil

Ní mór dlí an Aontais agus, go háirithe, an prionsabal i dtaobh ionchais dhlisteanacha a chosaint a léirmhíniú sa chaoi nach gcuirtear cosc leis ar dhuine díobhálaithe cúiteamh le haghaidh damáistí a fháil, de bhua phrionsabal i dtaobh ionchais dhlisteanacha a chosaint a aithnítear sa dlí náisiúnta agus ar bhonn an dlí sin amháin a eascraíonn as míthuiscint an údaráis náisiúnta ar fhoráil shonrach de dhlí an Aontais, ar choinníoll nach ionann an cúiteamh sin agus buntáiste a dheonú contrártha do dhlí an Aontais, nach gcuireann sé ualach ar bhuiséad an Aontais Eorpaigh agus nach dócha go mbeidh saobhadh iomaíochta idir na Ballstáit mar thoradh air.

(1) IO C 128, 12.04.2021.
C 359/9

Iris Oifigiúil an Aontais Eorpaigh

Breithiúnas na Cúirte Breithiúnais (an Deichiú Dlísheomra) an 14 Iúil 2022 – SGI Studio Galli Ingegneria Srl v an Coimisiún Eorpach

(Cás C-371/21 P) (1)

(Achomharc - Clásal eadrána - An seachtú clár réime um thaighde, um fhorbairt theicneolaíoch agus um ghníomhaíochtaí taisealbhaidh (2007-2013) - Comhaontú deontais - Tionscadal Marsol - Costais cháilithe - Tuarascáil imscrúdaithe ón Oifig Eorpach Frith-Chalaoise (OLAF) inar aimsíodh go raibh caiteachas áirithe neamh-incháilithe - Aisíocaíocht suimeanna a íocadh - Ceart rochtana ar chomhad OLAF - Ceart chun éisteachta - Dualgas cruthúnais - Saobhadh na bhfíoras - Luach fianaiseach - Prionsabal na comhréireachta - Saibhriú éagórach)

(2022/C 359/09)

Teanga an cháis: an Iodáilis

Páirtithe

Achomharcóir: SGI Studio Galli Ingegneria Srl (ionadaithe: V. Catenacci, F. S. Marini agus R. Viglietta, avvocati)

Páirtí eile sna himeachtaí: an Coimisiún Eorpach (ionadaithe: J. Estrada de Solà et S. Romoli, i gcáil Gníomhairí)

An chuid oibríochtúil

1) Diúltaítear don achomharc.

2) Ordaítear do SGI Studio Galli Ingegneria Srl na costais a íoc.

(1) IO C 310, 02.08.2021
Breithiúnas na Cúirte (an Deichiú Dlísheomra) an 1 Lúnasa 2022 – Aquind Ltd, Aquind Energy Sàrl, Aquind SAS v an Coimisiún, Ríocht na Spáinne, Poblacht Chónaidhme na Gearmáine, Poblacht na Fraince

(Cás C-310/21 P) (1)

(Achomharc - Fuinneamh - Rialachán (AE) Uimh. 347/2013 - Bonneagar fuinnimh tras-Eorpach - Tionscadail leasa choitinn an Aontais Eorpaigh - Airteagal 3(4) agus 16 - Tarmligean cumhachta chuig an gCoimisiún Eorpach - Airteagal 290 CFAE - Rialachán Tarmligthe (AE) 2020/389 - Leasú ar liosta tionscadal leasa choitinn an Aontais Eorpaigh - Gníomh arna ghlacadh ag an gCoimisiún - Ceart chun agóid a dhéanamh atá ag Parlaimint na hEorpa agus Comhairle an Aontais Eorpaigh - Teorainn ama - Cineál an ghnímh roimh dheireadh na teorann ama sin)

(2022/C 359/08)

Teanga an cháis: an Béarla

Páirtithe

Achomharcóirí: Aquind Ltd, Aquind Energy Sàrl, Aquind SAS (ionadaithe: C. Davis agus S. Goldberg, Solicitors, chomh maith le E. White, Dlíodóir)

Páirtithe eile sna himeachtaí: An Coimisiún Eorpach (ionadaithe: O. Beynet agus B. De-Meester, i gcáil Gníomhairí), Ríocht na Spáinne (ionadaí: M.J. Ruiz Sánchez, i gcáil Gníomhaire), Poblacht Chónaidhme na Gearmáine, Poblacht na Fraince

An chuid oibríochtúil

1) Déantar an t-achomharc a dhíbhe.

2) Ordaítear do Aquind Ltd, Aquind Energy Sàrl agus Aquind SAS a gcostais féin agus na costais arna dtabhú ag an Coimisiún Eorpach a íoc.

3) Ordaítear do Ríocht na Spáinne a costais féin a íoc.

(1) IO C 320, 09.08.2021
C 359/10

Iris Oifigiúil an Aontais Eorpaigh

Breithiúnas na Cúirte (an Seachtú Dlísheomra) an 1 Lúnasa 2022 – Petrus Kerstens v an Coimisiún Eorpach

(Cás C-447/21 P) (1)

(Achomharc - Seirbhís Shibhialta - Nós imeachta araíonachta - Iarratais ar chúnamh - Diúltú - Fógra a thabhairt faoi chinntí trí mhodhanna leictreonacha - Caingean le haghaidh neamhniú - Tréimhse achomhairc - Túsphointe - Nádúr déanach an achomhairc)

(2022/C 359/11)

Teanga an cháis: an Fhraincis

Páirtithe

Achomharcóir: Petrus Kerstens (ionadaí: C. Mourato, avocat)

Páirtí eile sna himeachtaí: An Coimisiún Eorpach (ionadaí: T. S. Bohr, i gcáil Gníomhaire)

An chuid oibríochtúil

1) Diúltaítear don achomharc.

2) Ordaítear do Petrus Kerstens a chostais féin, chomh maith leis na costais a thabhaigh an Coimisiún Eorpach, a íoc.

(1) IO C 431, 25.10.2021.